
TRGOVAČKI SUD U SPLITU             			      
STALNA SLUŽBA U DUBROVNIKU
Dr.Ante Starčevića 23, Dubrovnik
	
   R E P U B L I K A    H R V A T S K A

 R J E Š E N J E

Trgovački sud u Splitu, Stalna služba u Dubrovniku, po sudskom savjetniku Petroneli Jakobušić, u skraćenom stečajnom postupku povodom zahtjeva Financijske agencije, Regionalni centar Split, Podružnica Dubrovnik za pokretanje skraćenog stečajnog postupka nad dužnikom MILENA d.o.o., za trgovinu, prijevoz i usluge, Metković, Ive Lole Ribara 27/3, OIB:6448837167,  dana 31. kolovoza 2017. godine objavljuje


r i j e š i o    je


Odbacuje se prijedlog za pokretanje skraćenog stečajnog postupka nad dužnikom MILENA d.o.o., za trgovinu, prijevoz i usluge, Metković, Ive Lole Ribara 27/3, OIB:6448837167,

					    Obrazloženje


Financijska agencija, Regionalni centar Split, Podružnica Dubrovnik, podnijela je ovom sudu 16. lipnja 2017. godine prijedlog za provedbu skraćenog stečajnog postupka nad MILENA d.o.o., za trgovinu, prijevoz i usluge, Metković, Ive Lole Ribara 27/3, OIB:6448837167, u kojem navodi da dužnik na dan 24. veljače  2017. godine dužnik u Očevidniku redoslijeda plaćanja ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu 34.943,80 kuna, te da nema zaposlenih, kao i da ima otvoren račun kod OTP banka Hrvatska d.d. HR4224070001100355560.

Ovaj sud je oglasom od 17.ožujka 2017. godine pozvao osobe ovlaštene za zastupanje u roku 15 dana od dana objave oglasa podnesu sudu javnobilježnički ovjerovljen popis imovine i obveza dužnika na propisanom obrascu, te pozvao  vjerovnike dužnika da najkasnije u roku od četrdesetpet (45) dana od dana objave ovog oglasa predlože otvaranje stečajnog postupka nad dužnikom. 

 FINA je ovom sudu dostavila podnesak dana 24. kolovoza  2017. godine iz kojeg  proizlazi da je na dan izdavanja potvrde evidentirano 0 dana neprekidne  blokade, odnosno 129 dana  blokade u prethodnih 6 mjeseci  zbog nepodmirenih osnova za plaćanje  evidentiranih u  Očevidniku redoslijeda  osnova za plaćanje, kao i da  nepodmirena obveze na dan izdavanja potvrde iznose 0,00 kuna.

	U smislu čl. 428. Stečajnog zakona (NN br. 71/15 dalje: SZ-a) sud će provesti skraćeni stečajni postpak  nad pravnom osobom ako su ispunjene sljedeće pretpostavke: ako nema zaposlenih,  ako u Očevidniku redoslijeda plaćanja ima evidentirane neizvršene osnove za plaćanje u neprekinutom razdoblju od 120 dana i ako nisu ispunjene pretpostavke  za pokretanje  drugog postupka radi brisanja iz sudskog registra.

	 S obzirom da iz stanja spisa proizlazi da dužnik u Očevidniku redoslijeda za plaćanje nema evidentiranih neizvršenih osnova za plaćanje u neprekidnom razdoblju od 120 dana, to nisu kumulativno ispunjene pretpostavke za vođenje skraćenog stečajnog postupka u smislu čl. 428. SZ-a, odlučeno je  kao u izreci.
	

U Dubrovniku, dana 31. kolovoza 2017. godine


									Sudski savjetnik:

									Petronela Jakobušić





POUKA O PRAVNOM LIJEKU:
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi ovom sudu, pismeno u tri primjerka. O žalbi odlučuje sudac pojedinac ovog suda (čl. 436. st. 1. i 2. SZ-a). O žalbi protiv odluke suca u prvom stupnju odlučuje Visoki trgovački sud Republike Hrvatske. 

DN-a:

· predlagatelju, 
· dužniku,
· mrežna stranica e-oglasna ploča.

